*Салық саясаты бөлігінде жаңа Салық кодексінің жобасын әзірлеуде ұсынылатын тәсілдер туралы баяндама*

**Құрметті Мәди Төкешұлы!**

**Құрметті депутаттар мен отырысқа қатысушылар!**

Соңғы жылдары Мемлекет басшысы өз сөздері мен Жолдауларында жаңа Салық бастамаларын ұсынып, салық қатынастары саласын жаңарту қажеттігін атап өтті.

***1-Слайд***

Мемлекет басшысы 2022 жылғы 1 қыркүйектегі жолдауында тұрақты экономикалық өсімнің түсінікті, болжауға болатындай салық саясатына тікелей тәуелділігін атап өтті. Ол үшін 2023 жылы жаңа Салық кодексін әзірлеу тапсырылды.

Ол жаңа Салық кодексінде көрініс табуы керек бірқатар міндеттер қойды. Мен оларды жүзеге асыру тәсілдері туралы бөлек тоқталатын боламын.

***2-Слайд***

Алдымен мен негізгі мәселені атап өткім келді, оны шешуге назар аудару керек.

Біз басқа елдермен бюджет кірістеріне салыстырмалы талдау жасадық.

Қазақстанда бюджет кірісінің ЖІӨ-ге үлесі төмен болып қалуда.

Төмен **салық сыйымдылығының** негізгі себебі төмен номиналды салық мөлшерлемелері.

***3-Слайд***

Осы тұжырымды растау үшін негізгі салықтар бойынша мөлшерлемелер салыстырылды: қосылған құн салығы, корпоративтік және жеке табыс салығы.

Кестеден көріп отырғандай, Қазақстанда ең төмен мөлшерлемелі салықтар.

Бұл салық саясаты елдің инвестициялық тартымдылығына баса назар аудара отырып, салық жүктемесін төмендетуге бағытталғандығына байланысты.

Негізгі салықтардың мөлшерлемесі кезең-кезеңімен төмендетілді – ҚҚС 20% - дан 12% - ға дейін, КТС 30% - дан 20% - ға дейін. ЖТС бойынша прогрессивті мөлшерлеме шкаласының орнына бірыңғай салық мөлшерлемесі белгіленді.

Бұл жағдайлар жаңа Салық кодексін әзірлеу кезінде назар аударуды талап етеді.

***4-Слайд***

Өздеріңізге мәлім, біз барлық ұсыныстарды бизнес қауымдастығымен, сарапшылармен үнемі талқылаймыз және келісімді шешімдер қабылдаймыз.

Жаңа Салық кодексінің шеңберінде осындай тәсіл қолданылады.

Жалпы, жүргізілген талқылаулардың қорытындысы бойынша жаңа Салық кодексін жазу кезінде негізгі тәсілдер айқындалды:

**Бірінші тәсіл –** салықтар мен бюджетке төленетін төлемдердің жиналуын арттыру.

Яғни, бизнесті салық салынатын базаны кеңейтуге ынталандыруға баса назар аударылатын болады.

Салықтық жеңілдіктер нақты мультипликативті әсер алуға бағытталады.

**Екінші тәсіл –** жүктемені жоғары кірісті салаларға ауыстыру және халықтың бай топтарынан түсетін кірісті күшейту.

Бұл салық жүктемесінің әділ бөлінуін қамтамасыз етеді.

**Үшінші тәсіл –** халықаралық тәжірибеге сәйкестік.

Қазіргі уақытта халықаралық тәжірибе зерттелуде.

Кірістерге, оның ішінде бейрезиденттерге салық салудың халықаралық тәжірибесін, сондай-ақ салалар бойынша жүктемені бөлуді жүзеге асыру ұсынылады.

Енді мемлекет Басшысының Жолдауында айтылған міндеттерге тоқталғым келеді.

***5-Слайд***

Түсінікті және болжауға болатындай салық саясатын қалыптастыру үшін Салық саясатының тұжырымдамасында 2030 жылға дейінгі барлық жаңа тәсілдер мен жоспарланған өзгерістерді көрсету ұсынылады.

Жаңа Салық Кодексін Қолданысқа енгізу туралы заңсыз қабылдау ұсынылады. Өтпелі ережелер мен уақыты көрсетілген нормаларды қамтитын жеке Қолданысқа енгізу туралы Заңның болуы заң техникасы бойынша көптеген сұрақтар туғызды.

Сондай-ақ, даулы мәселелерді бірыңғай түсіндіру үшін ҰЭМ жанындағы Әдістемелік кеңестің рөлін күшейту ұсынылады.

***6-Слайд***

Мемлекет басшысы Жолдауында да, соңғы сөзінде де экономика саласына байланысты салық мөлшерлемесін саралау мәселесін пысықтау қажеттігін атап өтті.

Экономиканың жоғары кірісті салаларына жоғары салық мөлшерлемесі салынуы керек.

Бұл мәселені зерттеп жатырмыз.

ҚҚС мөлшерлемелерін тек жекелеген салалар бойынша саралау не қолданыстағы салық мөлшерлемесін сақтай отырып, салық сомасын азайту бойынша нүктелік ынталандырулар беру ұсынылады.

Бұл ретте, сараланған мөлшерлемелерді әкімшілендіру күрделі, импорт үшін ДСҰ ережелерінің талаптарын орындау бөлігінде қосымша тәуекелдері болады.

КТС мөлшерлемесін саралауға келетін болсақ, мұндай тәуекелдер жоқ.

Шикізат және қаржы секторлары үшін КТС мөлшерлемесін көтеру ұсынылады.

***7-Слайд***

Мемлекет басшысы технологиялық жаңғырту мен ғылыми әзірлемелерге бағытталған табысты корпоративтік табыс салығын төмендету немесе одан босату тетігін енгізу қажеттігін атап өтті.

Қолданыстағы заңнамада табысты қайта инвестициялау кезінде корпоративтік табыс салығынан босату көзделген.

Бұл норма өңдеу өнеркәсібіндегі шағын бизнес субъектілеріне ғана қатысты.

Аталған норманы орта бизнес субъектілеріне қолдану ұсынылады.

Бұдан басқа, қолданыстағы Салық кодексінде ғылымды қаржыландыруға жұмсалатын шығыстардан 1,5 есе мөлшердегі шегерімдер көзделген.

Бұл норманы кеңейту және ғылыми орталықтар құру шығындарына қолдану ұсынылады.

***8-Слайд***

Мемлекет басшысы салық төлеуден жалтару тәуекелдерін барынша азайту мақсатында арнайы салық режимдерін реформалау міндетін қойды.

Талап етілмеген режимдерді жою *(мысалы, тіркелген шегерім пайдаланылатын режим),* ұқсас шарттары бар режимдерді біріктіру ұсынылады *(мысалы, мобильдік қосымша пайдаланылатын патент және АСР)*

.

Сонымен қатар, нақты қолдану деректерін *(жұмысшылар саны, максималды айналым)* ескере отырып, режимдерді қолдану шарттарын қайта қарау қажет.

Талқылауға қолөнершілер үшін есептелген салық салу режимін енгізу (патенттің орнына) және ауыл шаруашылығы тауарын өндірушілер үшін бірыңғай салық салу режимін (бірыңғай аграрлық салық) белгілеу ұсынылады.

Сондай-ақ, Жолдауда қазіргі заманғы сауданы дамыту үшін бөлшек салық режимін қолдануды кеңейту жөнінде тапсырма айтылғанын атап өткім келеді.

Осы тапсырманы іске асыру үшін заңнамалық түзетулер қабылданды.

***9-Слайд***

Сондай-ақ, «сән-салтанат» заттарына жоғары салық салу мәселесі бойынша жұмыс жасалып жатыр.

Біздің ойымызша, жоғары салық салуды қолдануға болатын сән-салтанат заттарға қымбат жылжымайтын мүлікке, көлік құралдарына, зергерлік бұйымдарға мен аң терісіне, алкоголь мен темекі өнімдеріне қолдану қажет.

Тапсырманы қолданыстағы салықтар шеңберінде іске асыру ұсынылады.

**Біріншіден,** мүлік салығы арқылы.

Бұл ауқатты азаматтар үшін. Біздің елімізде 3,8 млн. салық төлеушінің 6,8 млн. объектісі бар. Олардың ішінде бірнеше ондаған пәтері бар азаматтар бар. Салық мөлшерлемесі жалпы құнына қарай көтеру ұсынылады.

**Екіншіден,** көлік құралдарына салынатын салық арқылы.

Мысалы, егер автомобильдің нарықтық құны 50 млн. теңге асып кетсе, онда қосымша салық салынатын болады.

Сонымен қатар, шектеулі ортадағы адамдардың меншігінде яхталар мен жеке ұшақтар бар. Мысалы, жеке тұлғаларда 490 яхта бар, 1 объектіге төленген салықтың орташа сомасы жылына 13 мың теңгені құрады. Бұл шамалы сома. Салық мөлшерлемесін көтеру ұсынылады.

**Үшіншіден,** акциздер арқылы жоғары салық салу.

Қымбат алкоголь және темекі өнімдерінің бір бірлігіне құны 5-6 млн. теңгеге дейін жететін өнімдерге қосымша акцизді белгілеу ұсынылады, бұл ретте ондағы акциздің үлесі шамалы.

*Мысалы, шет елден «MACALLAN 50YO» виски – күшті ликер арақ өнімдерін – 0,70 литр үшін 5 995 968 теңге сомасына (акциздің сомасы – 714 теңге), «Cognac Remy Martin Louis XIII» коньяк 3 литр үшін 4 225 131 теңге сомасына (акциздің сомасы-300 теңге), «Сhateau Petrus» шарабы 0,75 литр үшін 888 929 теңге сомасына (акциздің сомасы-26 теңге) әкелінгені белгілі болды. Сондай-ақ, «Cohiba» сигаралары 15 дана үшін 143 100 теңге сомасына, «Don Antonio Churchills» сигаралары 40 дана үшін 120 000 теңге сомасына әкелінді.*

Мұның бәрі Мемлекет басшысының негізгі тапсырмаларын іске асыру бойынша пысықталып жатқан тәсілдер.

Айтылған ұсыныстар түпкілікті емес, талқылау үшін ұсынылып отырғанын атап өткім келеді.

***10-Слайд***

Сонымен қатар, жаңа Салық кодексінің жобасын әзірлеу шеңберінде бірқатар мәселелер бойынша жұмыс жүргізіліп жатыр.

Мәселен, тиімсіз салық жеңілдіктерін оңтайландыру және олардың тиімділігіне мониторинг жасау бойынша жұмыстар жүргізілуде.

Сонымен қатар, сән-салтанат заттарға салық салу тәсілдерімен қатар жеке тұлғаларға салық салуды қайта қарау қажет.

Сондай-ақ, ЖТС бойынша толыққанды шегерімдер жүйесі бойынша нормалар ескерілетін болады.

ЕАЭО шеңберінде міндеттемелерді іске асыру үшін темекіге акциздердің мөлшерлемелерін үйлестіру жөніндегі жұмыс жалғастырылатын болады.

Мемлекет басшысы ағымдағы жылғы 19 сәуірдегі Әлеуметтік-экономикалық даму жөніндегі кеңесте жұмыс орындарын құруға, қайта өңдеу қуаттарын салуға, кен орындарының әлеуметтік міндеттемелерін орындауға айырбастау үшін қатты пайдалы қазбаларды өндіру жөніндегі рентабельді емес жаңа жобалар үшін салық жүктемесін азайту мәселесін пысықтауды тапсырды.

Осы мәселелердің барлығы қазір пысықталуда.

Бұл кешенді жұмыс жұртшылықпен бірлесіп және кең ауқымды сарапшылар мен бизнес-қоғамдастық өкілдерін тарта отырп жүргізілетін болады.

Нәтижесінде мұның бәрі түсінікті, болжауға болатындай және ашық салық жүйесін қалыптастыру міндетімен байланысты болуы керек.

**Назарларыңызға рақмет!**